stanford-oval/wikipedia huggingface dataset:
מלחמת פולין–בוהמיה (990)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) היה סכסוך באירופה בשנת 990 בין הדוכס הפולני מיישקו הראשון מדוכסות פולין לבין בולסלאב השני מדוכסות בוהמיה. המלחמה הסתיימה עם תבוסת בוהמיה ועם רכישת פולין את שטח שלזיה.
הקדמה

היחסים הבוהמיים-פולנים החמירו בעקבות מות רעייתו של מיישקו והנסיכה הבוהמית דובראווה ב-977; זה סימן את סופה של הברית הפולנית-בוהמית. עד אמצע שנות ה-980 תמכו שליטי מדינות פולין ובוהמיה היינריך השני, דוכס בוואריה של האימפריה הרומית הקדושה, אך הברית שלהם לא נמשכה במחצית השנייה של אותו עשור.
המלחמה

המלחמה התרחשה ככל הנראה למטרות התפשטות טריטוריאלית, כאשר השליט הפולני הדוכס מיישקו הראשון השתלט על אדמות שבט הוויסטולאן (אזור פולין קטן, עם היישובים הגדולים סנדומייז' וקרקוב) בשנים 998–999. הדוכס הבוהמי בולסלאב השני התנגד למעשיו של מיישקו, וצבאותיהם התעמתו בשלזיה. הבוהמיינים קיבלו סיוע מקונפדרציית הוולטי, בעוד שהאימפריה הרומית הקדושה עזרה לפולנים ולאחר סכסוך קצר הובסו הבוהמים, כאשר מיישקו רכש גם את שלזיה עבור פולין (עם שטחים סביב קרוסנו ונימצ'ה).
יש מעט יחסית דיווחים היסטוריים מדויקים מתקופה זו, וחלק ניכר מסיפור המלחמה מבוסס על דברי הימים של ת'יטמר ממרסבורג ותגליות ארכאולוגיות. ת'יטמר, לעומת זאת, אמנם הקדיש מעט מקום לסכסוך עצמו, אך לא דן בסיבות לו, שהיסטוריונים מודרניים יכולים רק לשער לגביהם. קיימות גם עדויות לכך שמיישקו אולי שלט בחלקים משלזיה כבר באמצע שנות ה-980, והשערה הייתה שייתכן שהסיבה למלחמה לא הייתה בגלל פולין הקטנה, אלא לגבי הסכסוכים הטריטוריאליים בשלזיה עצמה.
לאחר מכן

עימות זה הוא המלחמה הפולנית-בוהמית המתועדת הראשונה; כמה עימותים נוספים התרחשו בעקבותיו בעשורים ובמאות הבאים.
פולין הקדומה תחת שושלת פיאסט בסוף תקופת שלטונו של מיישקו הראשון, בערך 992, מראה את שלזיה כחלק מפולין). ניתן לראות את העיירה נימצ'ה, שנרכשה על ידי מיישקו בשנת 990, בחלק השמאלי התחתון של השטחים הפולניים המוצגים על המפה.
מידטאון מנהטן

| --- | --- |
אזור מידטאון מנהטן ובו בניין האמפייר סטייט, בניין קרייזלר, בניין מט לייף, ומגדל בנק אמריקה.
אזור מידטאון מנהטן ובו בניין האמפייר סטייט, בניין קרייזלר, בניין מט לייף, ומגדל בנק אמריקה.
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:  מנהטן
 אוכלוסייה:  ‏
  ‑ בשכונה:  104,753 (2010)
 קואורדינטות:  40°44′49.2″N 73°59′9.6″W﻿ / ﻿40.747000°N 73.986000°W﻿ / 40.747000; -73.986000
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימידטאון מנהטן(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימידטאון מנהטן(למפת מנהטן רגילה) מידטאון מנהטן(למפת מנהטן מוגדלת) מידטאון מנהטן  he tabBackground:;tabBorder:#aaa;defaultTab:0;
מידטאון מנהטן (מרכז העיר של מנהטן, או האזור האמצעי של האי מנהטן, באנגלית: Midtown Manhattan) הוא אזור בלב רובע מנהטן בעיר ניו יורק במדינת ניו יורק שבארצות הברית. הרובע מכונה בפשטות "מידטאון".
הרובע הוא הגדול מבין שני מרכזי העסקים הראשיים של העיר ניו יורק, ומשכך מהווה למעשה את מרכז העסקים הגדול ביותר בארצות הברית. נמצאים בו אתרים תיירותיים ותרבותיים ידועים כגון מרכז רוקפלר, אזור התיאטראות של ברודוויי וכיכר טיימס. כמו כן נמצא ברובע בניין אמפייר סטייט שהיה הבניין הגבוה בעולם במשך שנים רבות במאה ה-20.
אזור ה"מידטאון" הוא אחד משלושת האזורים העיקריים של האי מנהטן – כאשר דרומית לו נמצא אזור ה"דאונטאון" (Downtown – העיר התחתית) וצפונית לו נמצא אזור ה"אפטאון" (העיר העליונה – Uptown) – מנהטן עילית.
גבולות האזור

אזור המידטאון משתרע בין רחוב 14 (בדרום) לרחוב 59 (במרכז האי) ובין נהר ההדסון במערב ואיסט ריבר במזרח. לב האזור נחשב לאזור שבין הרחובות 31 ו-59, ובין השדרה השלישית והשדרה התשיעית, כאשר הרחובות הראשיים החוצים את האזור הם רחוב 42, ברודוויי והשדרה החמישית.
מרכז העסקים הראשי ומרכז תיירות ראשי

אזור המידטאון נחשב לאזור המע"ר של ניו יורק. באזור נמצא הריכוז הגבוה ביותר של גורדי שחקים בעיר, ועובדים בו למעלה מ-700,000 עובדים. באזור מרכזי חנויות ותיירות ואתרים תיירותיים רבים. כמו כן מהווה האזור מרכז תקשורת ובאזור שדרת מדיסון גם מרכז של תעשיית הפרסום. המידטאון מהווה את מרכז הפיננסים והבנקאות השני בחשיבותו בארצות הברית (אחרי אזור וול סטריט שנמצא במנהטן התחתית). אזור ברודוויי מהווה את מרכז התיאטראות של העיר ניו יורק, ואחד ממרכזי התיאטראות החשובים והגדולים בעולם.
שכונות

באזור המידטאון נמצאות השכונות מטבח הגיהנום, צ'לסי בחלק המערבי (ה"וסט סייד" – "West Side"), גבעת מריי, קיפס ביי, טרטל ביי וגרמרסי בצד המזרחי (ה"איסט סייד" – "East Side").
אתרים בעלי חשיבות

באזור המידטאון, אתרים רבים בעלי חשיבות תרבותית כגון המוזיאון לאמנות מודרנית (המומה), הספרייה הציבורית של ניו יורק, אולם קרנגי, המדיסון סקוור גארדן וכיכר טיימס; אתרים בעלי חשיבות דתית כגון קתדרלת פטריק הקדוש; האתרים בעלי החשיבות התחבורתית גרנד סנטרל ותחנת פן; וכן גורדי שחקים רבים כגון: בניין קרייזלר, מגדל טראמפ העולמי, בניין ליפסטיק, ופארקים ציבוריים כגון פארק בריאנט.
כמו כן נמצא באזור מטה האומות המאוחדות.
באזור נמצאים חנויות הדגל של ברגדורף גודמן, סאקס השדרה החמישית, בלומינגדיילס, האחים ברוקס, מייסיס, נט שרמן, פול סטיוארט, וטיפאני.
תמונה פנורמית חלקית של קו הרקיע של מנהטן. מבט מראש בניין GE בכיכר רוקפלר שבמרכז רוקפלר
מראה מידטאון מנהטן בלילה, כפי שנראה מניו ג'רזי
מידטאון מנהטן מניו ג'רזי
מרכז רוקפלר
מלון וולדורף-אסטוריה
תחנת הרכבת התחתית של ניו יורק בכיכר קולומבוס.
גורדי שחקים לאורך השדרה השישית.
מיסטרל (רוח)

תיאור היווצרות רוח המיסטרל, עקב רמה ברומטרית באוקיינוס האטלנטי ושקע ברומטרי בים הצפוני, רוח שעוברת את דרום צרפת ומשפיעה על הים התיכון.
המיסטרל היא רוח חזקה, קרה, צפונית/צפון-מערבית בדרך כלל, מאזור מפרץ ביסקאיה בצרפת, בחוף האטלנטי, אל מפרץ ליון, שבצפון חוף הים התיכון. הרוח מגיעה למהירויות של 66–80 ומעלה קמ"ש; היא יכולה לעיתים אף לעבור 180 קמ"ש.
הרוח אופיינית לחורף ולאביב וחוזקה מתעצם דווקא בחילופי עונות אלו, אך תיתכן בכל עונות השנה. על פי המדווח מהירותה אינה יורדת מ-30 קמ"ש, והיא יכולה להימשך בין 65 שעות רצופות, עד כמה ימים.
בצרפת השם מתייחס לרוח חזקה, קרה, צפונית או צפון מערבית, הצוברת תאוצה, בעוברה בעמקי נהרות הרון והדורנס, לכיוון שפלת הים-התיכון באזור הקאמארג. הרוח משפיעה על אזורי הלנגדוק והפרובאנס, שם היא מורגשת כרוח מערבית חזקה. יש למיסטרל השפעה חזקה לאורך החוף הים-תיכוני של צרפת, ולעיתים קרובות נוצרות סופות וסערות פתאומיות בים בין קורסיקה לאיים הבלאריים.
המיסטרל מביא עמו לרוב מזג אוויר בהיר; רוח זו היא גורם חשוב באקלים של פרובאנס. מהירותה הממוצעת ביום היא כ-50 קמ"ש ויותר, והיא גוברת בלילה. בדרך כלל המיסטרל נושבת במשך יותר מיומיים, לעיתים אף יותר משבוע.
דומה לרוח המיסטרל היא רוח הטראמונטן - רוח קרה ועזה, צפונית או צפון-מערבית (בלאנגדוק התחתון, ברוסיון, בקטלוניה ובאיים הבלאריים). רוח הטראמונטן דומה למיסטרל בגורמי היווצרותה ובהשפעותיה, אך היא נושבת ב"מסדרון אוויר" אחר: היא מתעצמת בעוברה בין הרי הפירנאים והמאסיף סנטרל - בעוד המיסטרל נושבת בתוך עמק הרון, בין האלפים למאסיף סנטרל.
מועדון ספורט באר שבע

סמל בית"ר באר שבע
מועדון ספורט באר שבע או בקיצור מ.ס. באר שבע היא קבוצת כדורגל מהעיר באר שבע המשחקת בליגה ב' דרום ב'. בעבר הייתה ידועה בשם בית"ר באר שבע שהשתייכה למרכז "בית"ר" אשר הגיעה בשיאה לליגה הלאומית וכמעט שהעפילה לליגת העל. רוב השנים שהתה הקבוצה בצלה הגדול של הקבוצה הגדולה בבאר שבע "הפועל באר שבע". בשנת 2003 התפרקה בית"ר ונרשמה מחדש כמה שנים לאחר מכן בליגה ג' תחת השם הנוכחי, מועדון ספורט באר שבע.
היסטוריה > מועדון ספורט באר שבע

מספר שנים לאחר מכן, נרשמה הקבוצה מחדש בליגה ג' תחת השם מועדון ספורט באר שבע. כיום משחקת מועדון ספורט באר שבע בליגה ג'.
במשך השנים בלטו בניהול הקבוצה יוסי בננו, האחים אברהם בן עמי ויצחק בן עמי, יחד עם בניהם יוסי ואמנון, הובילו את הקבוצה הן להצלחות והן לכישלונות.
מיזורי (נהר)

| --- | --- |
המיזורי ליד אומהה שבנברסקה
המיזורי ליד אומהה שבנברסקה
 מידע כללי
 אורך:  3,767 ק"מ
 ספיקה ממוצעת:  2,490 מ"ק לשנייה
 אגן ניקוז:  1,376,180 קמ"ר
 מוצא:  מונטנה, מיזוג הנהרות   מדיסון, ג'פרסון וגלטין
 גובה מוצא הנהר:  1,214 מטרים
 יובלים:  Jefferson River, Madison River, Cow Creek, Little Missouri River, Crooked River, Fishing River, Cuivre River, Blue River, Belt Creek, Arrow Creek, ביג מדי קריק, Gasconade River, Judith River, Chariton River, Sun River, Knife River, Lamine River, Little Muddy Creek, Wolf River, Tarkio River, Smith River, Nishnabotna River, Auxvasse Creek, Big Dry Creek (Montana), Little Blue River, Sixteen Mile Creek, נהר פופלר, Loutre River, Redwater River, Nodaway River, Papillion Creek, Ocheyedan River, נהר מסלשל, Heart River, Grand River, Big Sioux River, Vermillion River, הנהר פלאט, נהר מילק, נהר קנזס, ילוסטון, נהר ג'יימס (דקוטה), White River, Grand River, נהר ניוברארה, Moreau River, Bad River, Cheyenne River, Big Berger Creek, Osage River, Boyer River, Dearborn River, Platte River, Cannonball River, Roe River, Gallatin River, Mosquito Creek, Marias River, Little Sioux River, Ponca Creek, Soldier River, Perry Creek, Floyd River, Perche Creek 
 שפך:  נהר המיסיסיפי
 מדינות באגן הניקוז:  ויומינג, מונטנה, דקוטה הצפונית,  דרום דקוטה, קולורדו, נברסקה, איווה,  קנזס, מיזורי (ארצות הברית)  ססקצ'ואן, אלברטה (קנדה)
 נהר המיזורי ויובליו
 
מיזורי (באנגלית: Missouri) הוא הנהר הארוך ביותר בארצות הברית. אורכו כ-3,767 קילומטרים ושטח אגן הניקוז שלו הוא כ-1,376,180 קמ"ר. המיזורי מנקז כשישית מיבשת אמריקה הצפונית וספיקת מימיו ליד העיר הרמן שבמיזורי, סמוך לשפכו לנהר מיסיסיפי, היא כ-2,490 מ"ק לשנייה. מיזורי הוא יובלו הראשי של הנהר מיסיסיפי, ושניהם יחד הם הנהר הרביעי באורכו בעולם, באורך כולל של 5,971 ק"מ, לאחר הנילוס, האמזונאס והיאנגצה.
נהר מיזורי מתחיל במיזוג הנהרות מדיסון, ג'פרסון וגלטין במונטנה והוא נשפך למיסיסיפי מצפון לסנט לואיס שבמדינת מיזורי.
כל אגן הניקוז של הנהר נקנה על ידי ארצות הברית מצרפת ברכישת לואיזיאנה ונחקר במשלחת לואיס וקלארק.
המיזורי משמש עדיין כנתיב תחבורה חשוב להובלת מטענים, אך הובלת מטענים באמצעות ארבות נמצאת בירידה מתמדת, ובין 1977 ל-2000 ירדה מ-3.3 מיליון טונות ל-1.3 מיליון טונות.
ערים לאורך הנהר

להלן רשימה של ערים נבחרות ששוכנות על גדות נהר המיזורי:
סנט לואיס (מיזורי)
ג'פרסון סיטי (מיזורי)
המטרופולין של קנזס סיטי (משותף למיזורי ולקנזס)
סנט ג'וזף (מיזורי)
אומהה (נברסקה)
סו סיטי (איווה)
פיר (דקוטה הדרומית)
ביסמרק (דקוטה הצפונית)
גרייט פולס (מונטנה)
ראו גם

השיטפון הגדול של 1993
מידי-פירנה

| --- | --- |
סמל מידי-פירנה

 מדינה:  צרפת צרפת
 מושל:  מרטין מלבי
 מחוזות בחבל:  לוט (Lot) אוורון (Aveyron) טארן (Tarn) גארון עילית (Haute-Garonne) ארייז' (Ariège) הפירנאים העליונים (Hautes-Pyrénées) ג'רס (Gers) טארן וגארון (Tarn-et-Garonne)  22 רבעים, 293 קנטונים, 3,020 קהילות
 בירת החבל:  טולוז
 תאריך ייסוד:  4 ביוני 1960 
 על שם:  דרום צרפת, הרי הפירנאים 
 שטח:  45,348 קמ"ר
 תאריך נטישה:  31 בדצמבר 2015 
 אוכלוסייה:  ‏
  ‑ בחבל:  2,954,157 (2013)
  ‑ צפיפות:  60 נפש לקמ"ר (2005)
 קואורדינטות:  43°30′00″N 1°20′00″E﻿ / ﻿43.5°N 1.3333333333333°E﻿ / 43.5; 1.3333333333333 
 אזור זמן:  UTC+1
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מידי-פירנה מוגדלת) טולוז אלבי קאסטר מונטובן טארב קאור אוש רודז פואה אקיטן לימוזן אוברן לנגדוק רוסיון  ספרד א. הים התיכון מידי-פירנה(למפת מידי-פירנה רגילה) טולוז אלבי קאסטר מונטובן טארב קאור אוש רודז פואה אקיטן לימוזן אוברן לנגדוק רוסיון  ספרד א. הים התיכון מידי-פירנה tabBackground:;tabBorder:#aaa;defaultTab:0;
 
מידי-פירנה (בצרפתית: Midi-Pyrénées; באוקסיטנית: Miègjorn-Pirenèus) או דרום פירנאים היה אחד מבין 26 חבלי הארץ של צרפת על פי החלוקה המנהלית שנהגה בה עד סוף 2015. משנת 2016 הוא כלול בחבל החדש אוקסיטניה.
חבל ארץ זה היה הגדול מחבלי הארץ של צרפת, גדול יותר מהולנד או מדנמרק. הוא מורכב משמונה מחוזות (départements), והוא גובל במדינות ספרד ואנדורה.
לחבל מידי-פירנה אין אחדות היסטורית או גאוגרפית. זהו אחד החבלים אשר נוצרו באופן "מלאכותי" בשלהי המאה ה-20.
גאוגרפיה

מידי-פירנה גובל בחבלי הארץ אקיטן החדשה ואוברן-רון-אלפ וכן לנגדוק-רוסיון (שכאמור אוחד עם מידי-פירנה לחבל אחד). חבל הארץ גובל בהרי הפירנאים.
הגארון הוא הנהר העיקרי בחבל והוא מתפצל לארבעה זרמים: הז'רס, הארייז', הלוט והטארן.
ישנם שני גושים הרריים עיקריים החוצים בשטח החבל, הרי הפירנאים והמסיף סנטרל. הרי הפירנאים מהווים גבול טבעי עם ספרד.
בשטח החבל נמצא פרק פירנאים וקרקס גווארני בתוכו.
כלכלה

אזור המידי-פירנה מפורסם בעיקר בזכות שלושה "מוצרים" מקומיים אשר זכו למוניטין עולמי - מטוסי האיירבוס המיוצרים במפעל בטולוז, גבינת הרוקפור ומרכז העלייה לרגל הקתולי בלוּרד.
פוליטיקה

לחבל היסטוריה ארוכה כמעוז השמאל בצרפת, עוד מימי תחילתה של הרפובליקה הצרפתית השלישית. כך למשל המחוז ארייז' נותן בהתמדה לשמאל את אחוזי ההצבעה הגבוהים ביותר בצרפת.
תרבות

לאזור המידי-פירנה איכויות אוקסיטניות אותנטיות. בגדתו השמאלית של נהר הגארון שכן המחוז ההיסטורי גסקוני, אשר הותיר את חותמו התרבותי על אזור זה. לחבל הארץ מסורת כפרית מובהקת והיא במקום הראשון באזורי צרפת במספר החקלאים המתגוררים בה.
מונתסר א-טאלבי

מונתסר א-טאלבי (בערבית: منتصر الطالبي, בתעתיק: מנתצר אלטאלבי; נולד ב-26 במאי 1998 בפריז שבצרפת) הוא כדורגלן תוניסאי המשחק בעמדת הבלם בקבוצת רובין קאזאן מליגת העל הרוסית ובנבחרת תוניסיה.
קריירת מועדונים

א-טאלבי החל את הקריירה המקצוענית שלו באספרנסה ספורטיב דה תוניס מליגת העל התוניסאית, במדיה ערך 20 הופעות ליגה והבקיע שער אחד.
ב-20 ביוני 2018 חתם בריזספור מליגת העל הטורקית.
ב-1 ביולי 2021 חתם בבנוונטו מהסרייה ב'. ב-9 באוגוסט 2021 חתם על חוזה לארבע עונות ברובין קאזאן מליגת העל הרוסית.
קריירה בינלאומית

ב-28 במרץ 2021 ערך א-טאלבי את הופעת הבכורה שלו בנבחרת תוניסיה, בניצחון 2-1 על נבחרת גינאה המשוונית במסגרת מוקדמות גביע אפריקה לאומות 2021. הוא היה חלק מסגל נבחרת תוניסיה בטורניר גביע אפריקה לאומות 2021 בשנת 2022, וערך ארבע הופעות בטורניר.
נכלל בסגל נבחרת תוניסיה לטורניר מונדיאל 2022.
נכלל בסגל נבחרת תוניסיה לטורניר גביע אפריקה לאומות 2023.
תארים

אליפות תוניסיה (2): 2016/2017, 2017/2018
הערות שוליים

↑  Le défenseur de l'EST signe un contrat avec le club Turc Rizerpor באתר MosaiqueFM, ‏ 17 ביוני 2018 (בצרפתית)
↑  МОНТАССАР ТАЛЬБИ – В "РУБИНЕ" באתר הרשמי של רובין קאזאן, 9 באוגוסט 2021 (ברוסית)
↑  القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
↑  La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
| נבחרת תוניסיה – גביע אפריקה לאומות 2021 |
| --- | --- | --- |
|  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר |  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר | תוניסיה |
| נבחרת תוניסיה – מונדיאל 2022 |
| --- | --- | --- |
|  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי |  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי | תוניסיה |
| נבחרת תוניסיה – גביע אפריקה לאומות 2023 |
| --- | --- | --- |
|  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי |  1 חסן •  2 אל-עבדי •  3 א-טאלבי •  4 מריאח •  5 בן רמדאן •  6 תקא •  7 אל-מסאכני •  8 רפיעה •  9 ג'ויני •  10 בן סלימאן •   11 אל-ח'ניסי •  12 מעלול • 13 ג'לאסי •  14 אל-עידוני • 15 אל-חדאדי • 16 דחמאן • 17 צח'ירי • 18 לטייף • 19 א-סרארפי • 20 ואלרי • 21 כשרידה • 22 בן סעיד • 23 סליתי • 24 אל-ג'זירי • 25 מחמוד • 26 גראם • 27 אשורי • מאמן: אל-קאדרי | תוניסיה |
מועדון ספורט גונש

מועדון ספורט גונש (בטורקית: Güneş SK) היה מועדון ספורט טורקי שבסיסו באיסטנבול, טורקיה. נוסד באוקטובר 1933 מתוך גלאטסראיי והיו להם אותם צבעים: צהובים ואדומים. שמו של המועדון היה אטס-גונש (מטורקית: "להבת שמש") בתחילה, שהפכה במהרה לגונש. הם היו אחת הקבוצות החזקות בשנות השלושים, לאחר שזכו את ליגת הכדורגל של איסטנבול בעונת 1937–1938 ובליגה הלאומית בעונת 1938.
היסטוריה

סכסוכים בתוך המועדון של גלאטסראיי, שהחלו תחילה בשנים 1929–1930, הגיעו לשיאם בשנת 1933. לאחר שנאסר על גורם רשמי אחד מהמועדון, הוחמר מצב הדברים וכמה פקידים ואנשי מועדון נוספים התפטרו כתוצאה מכך. בסופו של דבר התפטר יוסוף זייה אוניש, שכיהן כיו"ר המועדון, גם הוא באותה שנה מאותן סיבות. 25 החברים שעזבו את המועדון תכננו להקים מועדון חדש. התוכנית יצאה לפועל באוקטובר 1935 עם מינוי סבת עבאס כנשיא הראשון. השם גונש ("שמש") הוצע על ידי מוסטפא כמאל אטאטורק.
לאחר תקופה קצרה בלבד, מועדון גונש זכה להצלחה ניכרת והפך ליריב של המועדונים הגדולים באיסטנבול. מכיוון שגונש כלל כמה מחברי גלאטסראיי לשעבר, התפתחה יריבות מיוחדת בין שתי הקבוצות. הם חוו את תור הזהב שלהם בעונת 1937–1938, כשזכו גם באליפות איסטנבול ובאליפות הליגה הלאומית. באותה שנה, רק חמש שנים לאחר הקמתו, המועדון התפרק באופן בלתי צפוי.
ב-20 במרץ 1938 השיגה גונש את הניצחון הגבוה ביותר של המועדון נגד גלאטסראיי כשהביסה אותם 7–0 באצטדיון טקסים. זהו הפרש השערים הגבוה ביותר במשחק כדורגל בין שני המועדונים והתבוסה הגבוהה ביותר בתולדות גלאטסראיי בתחרויות ביתיות.
תארים

הליגה הלאומית הטורקית
זכייה (1): 1938
ליגת הכדורגל של איסטנבול
זכייה (1): 1937/38
הערות שוליים

1 2  Yüce, Mehmet (2015). İdmancı Ruhlar: Futbol Tarihimizin Klasik Devreleri: 1923-1952 Türkiye Futbol Tarihi (בטורקית). Vol. 2. Istanbul: İletişim Yayınları. ISBN 9789750516955.
↑  "İstanbul'a 'Güneş' doğuyor!". ntv.com.tr (בטורקית). נבדק ב-5 במאי 2018. {{cite web}}:  (עזרה)
↑  "1937-1938 Sezonu Milli Küme 6. Hafta Maçı". macanilari.com (בטורקית). נבדק ב-5 במאי 2018. {{cite web}}:  (עזרה)
מועדון ספורט כפר כמא

סמל הקבוצה בעבר
מועדון ספורט כפר כמא, היא קבוצת כדורגל ישראלית מהיישוב הצ'רקסי כפר כמא, המתמודדת בליגה ג' מחוז יזרעאל.
היסטוריה

המועדון נוסד בשנת 2006 על בסיס השחקנים של הפועל כפר כמא שהתפרקה. הקבוצה משחקת במגרש הכדורגל המקומי בכפר כמא, המכיל 2,000 מקומות ישיבה
.
לאורך השנים קבוצת הכדורגל המקומית נקראה "הפועל כפר כמא". כדורגל היה ענף הספורט הבולט בתחומי הכפר ובשבתות נהגו תושבים רבים לתמוך בקבוצה המקומית במשחקיה. בעונת המשחקים 1967/77 הקבוצה העפילה לראשונה מליגה ג' לליגה ב'. בעקבות זאת רצו צעירים רבים להצטרף לשורותיה, אולם מספר המקומות המוגבל לרישום שחקנים הוביל להקמת מועדון כדורגל נוסף בכפר בשם "בית"ר כפר כמא". שני המועדונים סבלו מבעיות והתפרקו ובמשך שנים רבות לא הייתה קבוצת כדורגל בכפר.
בשנות ה-90 חודשה הפעילות של קבוצת הכדורגל הפועל כפר כמא אך היא לא הצליחה להעפיל בחזרה לליגה ב' עד לעונת 2004/5 שנה בה איש העסקים הצ'רקסי ניאז נפסו לקח את הקבוצה לניהולו. כבר בשנה הראשונה תחת ניהולו של ניאז הקבוצה העפילה לליגה ב'. אולם נקלעה לקשיים כלכליים ולא הצליחה להציג תקציב מאושר ובעקבות כך הקבוצה התפרקה.
לאחר מאמצים ורצון של קבוצת צעירים להשיב את הכדורגל לתחומי הכפר, הוקמה בשנת 2006 קבוצת כדורגל על בסיס תושבים מקומיים בלבד, והקבוצה נרשמה לליגה האזורית. לאחר שנה של פעילות נענה ג'לאל נפסו ראש המועצה דאז, לבקשתו של אתשמוז קוג'אן שהיה אחד ממייסדי הקבוצה החדשה לרשום את הקבוצה בהתאחדות לכדורגל בישראל תחת השם מועדון ספורט כפר כמא. הקבוצה החלה את דרכה בליגה ג' מחוז עמק יזרעאל, כאשר מטעם המועצה נבחר מנהל מחלקת הספורט של הכפר, שווג מוראד ללוות את הקבוצה ולפקח על ניהולה התקין של עמותת הקבוצה שנרשמה תחת השם העמותה לקידום הספורט הצ'רקסי בישראל.
בעונת המשחקים 2009/2010 הצליחה הקבוצה להעפיל לליגה ב' אחרי התמודדות ארוכה ומתישה בליגה מול קבוצת מכבי עין מאהל/ג'אמל. השמחה הייתה כפולה לאור העובדה כי בשורות הקבוצה שיחקו רק שחקני בית תושבי הכפר. את הקבוצה אימנו שני שחקנים, תחאוכו נתי וגרכד מוסא. אולם, אחרי שלוש עונות בלבד, הקבוצה ירדה לליגה ג' בעונת 2012/2013 למחוז יזרעאל.
אחרי ניסיונות רבים לחזור לליגה ב' ללא הצלחה, בעונת 2019/2020 הקבוצה התמודדה על העלייה לליגה ב' עם קבוצת אחי ביר אל מכסור, והאחרונה זכתה באליפות והעפילה לליגה ב' כאלופה ואילו מ.ס. על פי החלטה של ועדת הליגה והגביע של ההתאחדות לכדורגל, ב-9 בספטמבר 2020, שובצה הקבוצה לעונת המשחקים 2020/2021 לליגה ב' צפון ב', ובכך העפילה בפעם השלישית בהיסטוריה של הקבוצה לליגה ב'. בשנת 2022 ירדה הקבוצה חזרה לליגה ג', והיא משחקת במחוז יזרעאל.
מחלקות נוער וילדים

מחלקות הנוער והילדים של מ.ס כפר כמא עברו איחוד עם מחלקות הנוער והילדים של כפר תבור ומועצה אזורית גליל תחתון. בשורות הקבוצות משחקים ילדים מהיישובים כפר כמא, כפר תבור, ושאר יישובי הגליל התחתון. אחד העקרונות שנחרתו על דגלה של הקבוצה היא ליצור דו קיום בין העמים השונים במסגרת הספורט, קבוצה רב לאומית אשר בשורותיה משחקים ילדים צ'רקסים, יהודים, ערבים, בדואים ודרוזים.
הקבוצה נוטלת חלק בפרויקט כדורגל למען השלום - Football 4 Peace ומארחת במגרשה המקומי קבוצות ילדים מאזורים שונים כדי לגשר את הפערים החברתיים בין העמים השונים. את הפרויקט מנהלים נציגים מאוניברסיטת ברייטון, אנגליה.
הערות שוליים

↑  "חסרה לנו איכות בחומר השחקנים, בעיקר בחלק ההתקפי", אתר גולר, 6 באפריל 2022
מלחמת פולין–בוהמיה (1345–1348)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) הייתה מלחמה בין ממלכת בוהמיה בפיקודו של יוהאן, מלך בוהמיה לבין ממלכת פולין בפיקודו של קז'ימייז' השלישי, מלך פולין בין השנים 1345 ו-1348.לאחר לחימה בשלזיה ובפולין קטן, התקדם הצבא הבוהמי לשלזיה ולפולין קטן ב-1345, כולל לבירה הפולנית קרקוב. שביתת הנשק שנחתמה מאוחר יותר באותה שנה התקיימה עד 1348, אז התחדשו פעולות האיבה. אף על פי שלפולין היה יתרון צבאי קל, המלחמה הסתיימה עם חתימת הסכם נמיסלוב בנובמבר 1348. לא בוצעו שינויים טריטוריאליים. הפולנים ויתרו על תביעותיהם כלפי שלזיה, והבוהמים ויתרו על תביעותיהם לכס המלכות הפולני.
רקע

ממלכות בוהמיה ופולין נלחמו על שטחי גבול לפני כן מאז 990 לפחות; בשנת 1327, יוהאן, מלך בוהמיה פשט על שלזיה ופולין קטן והגיע לבירת פולין קרקוב. שלזיה, במיוחד, שחולקה למספר רב של דוכסויות שלזיה בעקבות פיצול פולין, הייתה יעד להתפשטות הבוהמית. המלך הפולני קז'ימייז' הגדול כבר הכיר בשליטה הבוהמית בשלזיה בחוזה טרנשין משנת 1335. עם זאת, לא פולין וגם בוהמיה לא היו מרוצים מהסטטוס קוו, ומדי כמה שנים הגבול היה עובר עקב משא ומתן דיפלומטי או מחטף צבאי קטן.
המלחמה

הסיבה המיידית למלחמה הייתה מאסרו של קרל, בנו של יוהאן, על ידי הפולנים. בזמן שהוא שוחרר זמן קצר לאחר מכן, זה נתן לבוהמים עילה להתחיל במבצע צבאי נרחב יותר נגד פולין. הצבא הפולני, בהנהגת המלך ובסיוע יחידות ליטאיות, התקדם על גבול דוכסות טרופאו וכבש את הערים פשצ'ינה וריבניק. עם זאת, יוהאן, מלך בוהמיה עמד במחנה הצבאי ליד וודז'יסלאב. מול התקפת נגד בוהמית, נסוגו הפולנים לקרקוב. הצבא הבוהמי צר ללא הצלחה על קרקוב (פו') (בסביבות 12 עד 20 ביולי 1345), וספג תבוסות נוספות בקרב ללוב (פו') ובקרב פוגון (פו'). שביתת הנשק נחתמה מאוחר יותר באותה שנה, ועד מהרה מצאו עצמם הבוהמים בעמדה חזקה הרבה יותר, שכן קרל נבחר לקיסר האימפריה הרומית הקדושה ב-1346.
הלחימה חודשה באביב/קיץ 1348, עם קרבות ליד ורוצלב (ברסלאו). מאחר שתוצאות הקרבות לא היו חד משמעיות, ואף נטו לטובת הצד הפולני, החליטו שני הצדדים ליישב את הסכסוך באמצעות דיפלומטיה, כדי להתמקד בעוד איומים אחרים (כגון, עבור פולין, זה של האבירים הטבטונים).
לאחר מכן

המלחמה הסתיימה עם הסכם נמיסלוב שנחתם ב-22 בנובמבר 1348 שבו ויתרו הפולנים דה פקטו על תביעותיהם כלפי שלזיה (המסמכים אינם מכילים הצהרה ברורה לכך אך פורשו כך על ידי היסטוריונים מאוחרים יותר, מאחר שהותירה את רוב שלזיה בשליטה דה יורה של הבוהמים), והבוהמים ויתרו על תביעותיהם לכס המלכות הפולני. אולם לא התרחשו שינויים טריטוריאליים. הסכם זה חיזק את השליטה הבוהמית על רוב שלזיה.
הערות שוליים

1 2 3 4  Clifford J. Rogers (2010). The Oxford Encyclopedia of Medieval Warfare and Military Technology. Oxford University Press. p. 288. ISBN 978-0-19-533403-6.
↑  Sebastian Siebel-Achenbach (21 בינואר 1994). Lower Silesia From Nazi Germany To Communist Poland 1942-49. Palgrave Macmillan UK. p. 10. ISBN 978-1-349-23216-1. {{cite book}}:  (עזרה)
1 2 3 4 5 6 7 8  Jamróz, Agata (2012). Monarchia Kazimierza Wielkiego (1333-1370). Rozdz. 4, Polityka zagraniczna Kazimierza Wielkiego. Uniwersytet Wrocławski. Wydział Prawa, Administracji i Ekonomii. pp. 93–98.
↑  Janusz Kurtyka (1 בינואר 1997). Tęczyńscy: studium z dziejów polskiej elity możnowładczej w średniowieczu. Secesja. pp. 156, 164. ISBN 978-83-86077-83-0. {{cite book}}:  (עזרה)
קז'ימייז' הגדול מאת לאופולד לפלר
קרל הרביעי